Hvad er samtykke? Det er det store spørgsmål, som 8. klasse på Skørping Skole skulle lære mere i forbindelse med Sex og Samfunds kampagne ’Uge Sex med Samtykke’.

I forbindelse med Sex og Samfunds årlige seksualundervisningskampagne, har 23.000 elever og 900 undervisere fra 0. til 10. klasse tilmeldt sig kampagnen i Region Nordjylland. En af dem, der er med, er Anna Ella Agerkvist Aubertin fra 8. klasse på Skørping Skole. -	Jeg synes, det er godt, at vi lærer, hvad samtykke er, og at vi har vores egne grænser, siger hun. Fokus på grund af samtykkeloven Årets fokus i Uge Sex kommer i kølvandet på samtykkeloven, som trådte i kraft 1. januar sidste år. -	Samtalen er ny og så alligevel ikke. Vi har altid skullet forholde os til hinandens grænser, siger Sofie Stavnager Heissel, der er lærer på Skørping Skole. -	Men det, der er nyt, og som vi for alvor ligger fokus på, er, at der skal været givet et ja – enten verbalt eller non-verbalt. Flere af eleverne i 8.C har oplevet, at deres personlige grænser er blevet overtrådt. -	Når vi sidder og snakker om det, kan jeg godt relatere til det, og det har jeg faktisk prøvet mange, hvor jeg ikke har lagt mærke til det, siger Thomas Kjemtrup Thomsen. Snart voksne Eleverne fra 8. klasse står på tærsklen til voksenlivet, og derfor mener deres klasselærer, at tidspunktet for den dybere snak om samtykke er velvalgt. -	Nogle af dem begynder at blive mere seksuelle aktive og få nære relationer, så det er vigtigt, at de får nogle redskaber til at aflæse hinanden og mærke deres egen personlige grænser, siger Sofie Stavnager Heissel. Eleverne sætter pris på, at der i denne uge er andet på skoleskemaet end modalverber og brøkregning. -	Man lærer jo, at det er okay at sige fra, og det ikke er en selv, der er noget galt med, men det faktisk er den anden, der gør noget forkert, siger Anna Ella Agerkvist Aubertin.